**Základná škola s materskou školou, Tajovského 2, 97632 Badín**

**HODNOTIACA SPRÁVA O VÝCHOVNO-VZDELÁVACEJ ČINNOSTI, JEJ VÝSLEDKOCH A PODMIENKACH MATERSKEJ ŠKOLY V ŠKOLSKOM ROKU 2017/2018**

Vypracovala: Mgr. Oľga Boc

**I. Prerokovanie v pedagogickej rade**

Správa o výchovno-vzdelávacej činnosti, jej výsledkoch a podmienkach za školský rok 2017/2018 bola prerokovaná v pedagogickej rade dňa 30.8.2018

-------------------------------------

Mgr. Boc Oľga zástupkyňa RŠ pre MŠ

**II. Prerokovanie v rade školy**

Správu o výchovno-vzdelávacej činnosti, jej výsledkoch a podmienkach za školský rok 2017/2018 prerokovala rada školy dňa Rada školy odporúča zriaďovateľovi správu schváliť.

-------------------------------------

Natán Ivan - predseda rady školy

**III. Stanovisko zriaďovateľa**

Obec Badín

a) s ch v a ľ u j e

b) neschvaľuje

Správu o výchovno-vzdelávacej činnosti, jej výsledkoch a podmienkach Materskej školy, Badín Tajovského 2, 97632 2017/2018.

-------------------------------------

Mgr. Hric Pavol – starosta obce Badín

**Východiská a podklady**

Správa je spracovaná v zmysle:

1. *Vyhlášky Ministerstva školstva SR č.9/2005 zo dňa 16.12.2005 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.*

2. *Metodického usmernenia MŠ SR č. 10/2006-R k vyhláške MŠ SR č. 9/2006 Z.z.*

3. *Koncepcie zástupkyne RŠ pre MŠ riaditeľky materskej školy na roky 2017-2021.*

4. *Plánu práce materskej školy na školský rok 2017/2018.*

5. *Informácie o činnosti Rady školy pri ZŠ s MŠ Tajovského 2, 97632 Badín*

6. *Správy o výchovno-vzdelávacej činnosti MŠ za školský rok 2016/2017.*

****

**SPRÁVA O VÝCHOVNO-VZDELÁVACEJ ČINNOSTI,**

**JEJ VÝSLEDKOCH A PODMIENKACH MATERSKEJ ŠKOLY ZA ŠKOLSKÝ ROK 2017/2018**

1. **Základné údaje o materskej škole**

**I Identifikačné údaje**

|  |  |
| --- | --- |
| Názov školy | Základná škola s materskou školou Badín |
| Adresa školy | Sládkovičova 7, 97632 Badín |
| Telefónne číslo | 048/4182615 |
| E- mail | [materskaskolabadin@gmail.com](mailto:materskaskolabadin@gmail.com) |
| Zriaďovateľ | Obec Badín |
| Štatutárny zástupca zriaďovateľa | Mgr. Krúpa Milan |

**II. Vedúci zamestnanci**

|  |  |
| --- | --- |
| **Meno a priezvisko** | **Funkcia** |
| Mgr. Krúpa Milan | Riaditeľ školy |
| Mgr. Boc Oľga | Zástupca RŠ pre MŠ menovaná od 1.1.2017 |

**III. Údaje o rade školy**

Rada školy pri ZŠ s MŠ Badín Tajovského 2, 97632 bola ustanovená v zmysle § 24 zákona č. 596/2003 Z.z o štátnej správe v školstve a školskej samospráve a o zmene a o doplnení niektorých zákonov v znení neskorších predpisov.

|  |  |
| --- | --- |
| **Členovia rady školy** |  |
|  |  |

|  |  |  |
| --- | --- | --- |
| **Meno a priezvisko** | **Funkcia** | **Delegovaný za** |
| Ivan Natan | Predseda | Zástupca rodičov |
| Galabová Anna | Člen | Zástupca pedagogických zamestnancov MŠ |
| Pazuchová Marta | Člen | Zástupca nepedagogických zamestnancov ZŠ |
| Mgr. Hricová Renáta | Člen | Zástupca rodičov za MŠ |
| Hakelová Katarína | Člen | Zástupca rodičov za ZŠ |
| Mgr. Lepiešová Ľubica | Člen | Zástupca pedagogických zamestnancov ZŠ |
| Mgr. Hudecová Marianna | Člen | Zástupca obce |
| Mgr. Donoval Martin | Člen | Zástupca obce |
| Mgr. Dovala Roman | Člen | Zástupca obce |
| Hlaváčiková  Hudobová | Člen  Člen | Zástupca rodičov ZŠ  Zástupca rodičov ZŠ |

**Činnosť rady školy za školský rok 2017/2018**

Rada školy sa v školskom roku stretla 4 krát. Riaditeľ školy Mgr Milan Krúpa prezentoval Správu o výchovno-vzdelávacej činnosti a výsledkoch Základnej školy s materskou školou Badín.  Správu v časti – činnosť materskej školy prezentovala p. Anna Galabová. Rada školy hlasovaním odporučila zriaďovateľovi školy Obecnému úradu v Badíne schváliť Správu o výchovno-vzdelávacej činnosti a výsledkoch Základnej školy s materskou školou Badín za školský rok 2016/2017. Riaditeľ školy prezentoval a vysvetlil postup, podľa ktorého sa v jednotlivých ročníkoch postupuje podľa školského vzdelávacieho programu resp. inovovaného školského vzdelávacieho programu. Počas stretnutí riaditeľ školy Mgr Milan Krúpa informoval radu školy o návrhu na vyradenie školskej jedálne pri Materskej škole, [Tajovského 2, Badín](https://maps.google.com/?q=Tajovsk%C3%A9ho+2,+Bad%C3%ADn&entry=gmail&source=g) zo siete škôl a školských zariadení, nakoľko táto v skutočnosti neexistuje a súčasne o návrhu na zaradenie výdajnej školskej jedálne pri Základnej škole s Materskou školou, [Tajovského 30, Badín](https://maps.google.com/?q=Tajovsk%C3%A9ho+30,+Bad%C3%ADn&entry=gmail&source=g),  návrhu na zaradenie výdajnej školskej jedálne pri Základnej škole s Materskou školou, Sládkovičova 6, Badín a  návrhu na zaradenie výdajnej školskej jedálne pri Základnej škole s Materskou školou, Sládkovičova 7, Badín do siete škôl a školských zariadení. Zmena súvisí so zmenou dodávok jedla pre deti ZŠ a MŠ Badín.  Rada školy hlasovaním jednohlasne odsúhlasila predložila predložený návrh.

 Ďalšom zasadnutí rady školy konanom dňa 28.11.2017. Mgr Alžbeta Krúpová informovala radu školy o prebiehajúcom projekte Erasmus, do ktorého je škola zapojená. Výmenného pobytu sa zúčastnia deti zo 6 krajín v termíne 15-19.1.2018.

Členovia rady školy ďalej diskutovali o skúsenostiach s novým dodávateľom stravy. Členovia sa zhodli na tom, že ide o dočasné riešenie, nakoľko cieľovým stavom je prebudovanie kuchyne v zariadení Skalica  s tým, že stravu pre MŠ, ZŠ aj ostatné zložky a subjekty  bude prostredníctvom tejto kuchyne zabezpečovať obec. Predpokladaný termín je prvý polrok 2018. Rada školy sa ďalej venovala voľbe riaditeľa školy, z dôvodu ukončia funkčné obdobie. Právnu úpravu výberového konania upravuje zákon č. 596/2003 Z.z. o štátnej správe v školstve. Podľa § 4  výberové konanie na obsadenie miesta riaditeľa vyhlasuje zriaďovateľ (obec) spôsobom ustanoveným v § 5 z.č.552/2003 Z.z. o výkone práce vo verejnom záujme.  Výberovou komisiou je v tomto prípade rada školy. Táto je povinná vyzvať príslušný okresný úrad v sídle kraja a Štátnu školskú inšpekciu  na delegovanie svojich zástupcov do rady školy na účely výberového konania s riadnym hlasom. Dátum a spôsob vyhlásenia výberového konania bol 09.04.2018  a to zverejnením. Dátum a miesto konania konkurzu bol určný na 28.05.2018 o 7:00 hod. v ZŠ Badín, [Tajovského 2, Badín](https://maps.google.com/?q=Tajovsk%C3%A9ho+2,+Bad%C3%ADn&entry=gmail&source=g). Po spočítaní hlasov sa novou riaditeľkou školy sa stala Mgr. Turianska Viera. Do funkcie bola vymenovaná dňa 1.7.2018.

**Činnosť pedagogickej rady MŠ**

Pedagogická rada zasadla 2 krát. Počas stretnutí sa prítomní zamestnanci zaoberali a oboznamovali:

* Schválením školského poriadku,
* prerokovaním správy o výchovno- vzdelávacích výsledkoch za školský rok 2016/2017
* prerokovaním plánu práce školy,
* schválením plánu metodického združenia,
* analýzou a vyhodnotením vnútroškolskej kontroly,
* vyhodnotením plánu práce MŠ.

**Činnosť metodického združenia MŠ**

Metodické združenie sa konalo pod vedením Dany Lašákovej 4 krát. V súlade s POP - na rok 2017/2018 sme sa zaoberali témami:

* adaptačný proces novoprijatých detí v MŠ,
* pedagogické diagnostikovanie a diagnostické záznamové hárky pre školský rok 2018/2018,
* výchovou a vzdelávaním detí s problémovým správaním,
* rozvoj predčitateľskej gramotnosti s využitím projektu ,,Kniha môj kamarát“.
* projektová činnosť v materskej škole ako prostriedok pre efektívne získavanie skúseností (Kniha môj kamarát, 22.3. Deň vody, 22.4. Deň Zeme, 16.5. Deň mlieka)
* možnosti eliminácie negatívnych sociálnych zručností u detí,
* metódy podporujúce rozvoj matematických kompetencií a kompetencií v oblasti vedy a techniky,
* výchova a vzdelávanie detí s odloženou povinnou školskou dochádzkou a spolupráca s CPPPaP,
* analýza testov školskej zrelosti u predškolákov,
* zhodnotenie projektovej činnosti za šk. rok 2017/2018,
* úlohy a opatrenia pre rok 2018/2019
* analýza výchovno- vzdelávacích cieľov a plnenie cieľov školského vzdelávacieho programu Šťastné detstvo.

**Zloženie tried**

|  |  |  |  |
| --- | --- | --- | --- |
| ***Trieda*** | ***Vek detí*** | ***Trieda učiteľka*** | ***Učiteľka*** |
| Malá trieda | 3- 4 ročné deti | Galabová Anna | Malachovská Želmíra |
| Stredná trieda | 4-5-6 ročné deti | Lašáková Dana | Mgr. Urdová Lýdia |
| Veľká trieda | 4-5-6 ročné deti | Mgr. Boc Oľga | Mgr. Messingerová Anna  Zastupujúca Anna Moravčíková |

**Údaje o počte detí k 31.8.2018**

|  |  |  |  |
| --- | --- | --- | --- |
| Triedy | Malá trieda | Stredná trieda | Veľká trieda |
| 3-4 ročné deti | 18 | 0 | 0 |
| 4-5 ročné deti | 0 | 20 | 1 |
| 5-6 ročné deti | 0 | 1 | 22 |
| Spolu | 18 | 21 | 23 |

Celkovo bolo zapísaných 62 detí, z toho 3 deti mali OŠD.

V školskom roku 2017/2018 bol počet detí zapísaných do 1. ročníka: 23.

**Údaje o kvalifikácii pedagogických zamestnancoch**

|  |  |  |  |
| --- | --- | --- | --- |
| ***P.č*** | ***Titul, meno a priezvisko*** | ***Kvalifikácia*** | ***Kariérový stupeň*** |
|  | ***Mgr. Boc Oľga*** | - ÚSO – SPgŠ – Učiteľstvo pre materské školy,  - 1. stupeň VŠ v študijnom odbore Predškolská a elementárna pedagogika,  - 2. stupeň VŠ v študijnom odbore Predškolská pedagogika | pedagogický zamestnanec s prvou atestáciou |
|  | ***Galabová Anna*** | - ÚSO – SPgŠ – Učiteľstvo pre materské školy, | samostatný pedagogický zamestnanec |
|  | ***Lašáková Dana*** | - ÚSO – SPgŠ – Učiteľstvo pre materské školy, | samostatný pedagogický zamestnanec |
|  | ***Mgr. Messingerová Anna*** | - 1. stupeň VŠ v študijnom odbore Predškolská a elementárna pedagogika,  - 2. stupeň VŠ v študijnom odbore Predškolská pedagogika | samostatný pedagogický zamestnanec |
|  | ***Malachovská Želmíra*** | - ÚSO – SPgŠ – Učiteľstvo pre materské školy | samostatný pedagogický zamestnanec |
|  | ***Urdová Lýdia*** | - 1. stupeň VŠ v študijnom odbore Predškolská a elementárna pedagogika,  - 2. stupeň VŠ v študijnom odbore Predškolská pedagogika | samostatný pedagogický zamestnanec |

**Nepedagogický zamestnanci**

Malová Eva: výdaj stravy malá a stredná trieda, školník

Kosková Dana: upratovačka do 14.4.2018

Kováčová Monika: upratovačka na plný pracovný úväzok od 15.4.2018

Lašutová Anna: výdaj stravy MŠ Skalica

**Údaje o kontinuálnom vzdelávaní pedagogických zamestnancoch**

Jeden pedagogický zamestnanec za zúčastňuje funkčného vzdelávania vedúcich pedagogických zamestnancov na MPC v Banskej Bystrici. Ostatní pedagogickí zamestnanci sa nezúčastňujú kontinuálneho vzdelávania.

**Údaje o aktivitách a prezentácii materskej školy na verejnosti**

|  |  |
| --- | --- |
|  | Vystúpenie pre jubilantov v Skalici |
|  | Vystúpenie pre dôchodcov v jedálni v športovej hale |
|  | Uvítanie detí do života |
|  | Predaj výrobkov na Vianočných trhoch |
|  | Vystúpenie na podujatí Mikuláš na Obecnom dvore |
|  | Vystúpenie pre dôchodcov v športovej hale príležitosti MDŽ |
|  | Vynášanie Moreny |
|  | Stavanie Mája na obecnom dvore |

**Údaje o ostatných zrealizovaných aktivitách**

|  |  |
| --- | --- |
|  | výučba anglického jazyka v spolupráci s Magica Academy; |
|  | lyžiarsky výcvik v spolupráci s lyžiarskou školou Lyžiarik; |
|  | plavecký výcvik v spolupráci so SAKT Plávanie SVK |
|  | Deň materských škôl: dopoludnie pre rodičov |
|  | Výtvarný krúžok v spolupráci so ZUŠ Zacharová Katarína |
|  | Cvičný poplach CO v spolupráci s hasičmi |
|  | Návšteva prvákov v MŠ |
|  | Fašiangový karneval |
|  | Návšteva v obecnej knižnici |
|  | Projektový deň vody |
|  | Projektový deň Zeme |
|  | Projektový deň Mlieka |
|  | Deň detí – oslava s programom na školskom dvore |
|  | Rozlúčka s predškolákmi |
|  | Vianočná besiedka- vystúpenie pre rodičov |
|  | Vystúpenie pre starých rodičov |
|  | Besiedka k MDŽ |
|  | Logopedická depistáž v spolupráci s CPPPaP Kollárova |

**Údaje o finančnom a hmotnom zabezpečení výchovno-vzdelávacej činnosti školy**

Výšku príspevku na pobyt dieťaťa v materskej škole stanovuje Všeobecne záväzné nariadenie č.4/2016. Za pobyt dieťaťa v materskej škole prispieva zákonný zástupca na čiastočnú úhradu výdavkov mesačne na jedno dieťa:

1. od 3 do 5 rokov veku s trvalým pobytom v obci Badín 15 Eur.
2. od 3 do 5 rokov veku s trvalým pobytom mimo obce Badín 30 Eur
3. deti od 2 do 3 rokov veku 50 Eur.

Tento mesačný príspevok bol vyplácaný na účet ZŠ s MŠ Badín. Finančné prostriedky materská škola čerpá aj z 2 % OZ Spolu pre školu pri ZŠ s MŠ Badín, Tajovského 2.

**Realizované úpravy**

V spolupráci s obcou Badín sme odstránili starú garáž, ktorá slúžila na odkladanie hračiek a pracovného materiálu. Z finančného príspevku firmy Kompala sme na jej mieste vybudovali nový altánok, ktorý vybavený tabuľou a detskými lavicami. V spolupráci s firmou Nigol a sponzormi sme vybudovali dopady. Na školskom dvore sme začali s odstraňovaním necertifikovných a zastaralých preliezok. Z finančných  prostriedkov OZ Spolu pre školu sme revitalizovali veľké pieskovisko.

**Materiálne a technické vybavenie**

Z finančnou pomocou OZ Spolu pre školu zakúpili 10 ks lehátok do malej triedy. Tým sme v malej triede vymenili všetky lehátka za nové. Firma Nordplast sponzorky vybavila kanceláriu zástupkyne MŠ žalúziami. Z finančných prostriedkov, ktoré sú určené na predškolákov sme zakúpili a inovovali didaktický materiál.

**Údaje o výsledkoch hodnotenia kontrolná a hospitačná činnosť**

Analýza vnútroškolskej kontroly vyplýva zo Zákona č. 164/2008 Z. z. z 1. 4. 2008 o kontrole v štátnej správe, ktorým sa mení a dopĺňa zákon Národnej rady Slovenskej republiky č. 10/1996 Z. z o kontrole v štátnej správe v znení neskorších predpisov a o doplnení zákona č. 9/2010 Z. z o sťažnostiach, v znení školského zákona č. 245/2008 Z. z o výchove a vzdelávaní (školský zákon) a o zmene a doplnení niektorých zákonov, smerníc; pri jeho tvorbe boli zohľadnené predovšetkým Plán práce školy, kontrolné správy nadriadených orgánov, Pedagogicko-organizačné pokyny MŠ SR na šk. rok 2017/2018, Školský poriadok materskej školy).

Na základe hodnotiacich správ o výsledkoch výchovno-vzdelávacieho procesu a aktivitách v jednotlivých vekových skupinách konštatujem, že úlohy Štátneho a Školského vzdelávacieho programu, ako aj hlavne úlohy Plánu práce školy vyplývajúce z pedagogicko-organizačných pokynov na školský rok 2017/2018 boli splnené a realizované v požadovanom rozsahu.

Hra sa stala základom celého edukačného procesu a učiteľky prostredníctvom hry uplatňovali svoje pedagogické schopnosti. Režim dňa bol zostavený tak, aby sa primerane striedali všetky organizačné formy. Výchovno-vzdelávací proces prebiehal zohľadňujúc rozdielne potreby detí. V prevažnej miere sa realizovala skupinová a individuálne práca, čím sa cielene pôsobilo na osobnostný rozvoj dieťaťa a jeho socializáciu. Učiteľky sa snažili individuálnym prístupom rešpektovať fyziologické, intelektové a emocionálne zvláštnosti detí.

Výchovno-vzdelávacia činnosť bola plánová týždenne, pričom vychádzala z mesačných tém a týždenných podtém. Metódy, formy a prostriedky vo výchovno-vzdelávacom procese boli volené tak, aby sa zohľadnili výchovné, vývinové a individuálne potreby detí. Ciele výchova a vzdelávania smerovali k rozvíjaniu poznatkov, porozumenia, spôsobilosti, vzťahov, postojov a hodnôt. Vo výchovno-vzdelávacej činnosti prevažovalo efektívne kooperatívne učenie s aktívnou účasťou detí. Kombinovaním zážitkového učenia s následným využívaním získaných poznatkov, predstáv a postupov učiteľky skvalitňovali kognitívne, učebné, personálne, interpersonálne, komunikatívne, motorické a umelecké spôsobilosti detí. Počas pobytu v materskej škole bol zabezpečený pitný režim. Počas školského roku boli deti vedené činnosťami regionálnej výchovy k rozvíjaniu a uvedomovaniu si krás a tradícii regiónu. Sami boli vedené k zúčastňovaniu sa na mnohých z nich. Medzi ne patrili Stavanie mája, Vynášanie Moreny, Fašiangový karneval. Téma regionálnej výchovy patrí medzi dôležitú každoročnú časť našich aktivít.